1988 թ. դեկտեմբերի 7-ի ավերիչ երկրաշարժից հետո հիմնված և մինչ օրս Սպիտակ քաղաքում գործող «Շողեր» մանկապատանեկան կենտրոնի հեղինակը Շողիկ Ամիրխանյանն է, ով երկրաշարժից հետո Երևանից մեկնելով Սպիտակ՝ այնտեղ որպես բարեգործական հասարակական կազմակերպություն հիմնել է այս կենտրոնը: Կենտրոնը զբաղվում է Սպիտակ քաղաքի ու հարակից Ջրաշեն ու Սարամեջ գյուղերի երեխաների զարգացման հարցերով: Շողիկ Ամիրխանյանի ու կենտրոնի բոլոր աշխատակիցների նպատակը մեկն է՝ տեղի շնորհալի երեխաների մեջ սերմանել սեր դեպի արվեստ և հետաքրքրություն դեպի ժամանակակից համակարգչային գիտելիքները, մասնավորապես՝ ռոբոտաշինություն և ծրագրավորում ուղղությունները: